محمد بن عبد الله بن محمد اللواتي الطنجي، اللي معروف ب بن بطوطة (تولد فطانجا ف 24 فبراير 1304، ومات فيها ف 1377) كان رحالة ومؤرخ وقاضي تسمّى أمير الرحالة لمسلمين. كان من أول الناس لي تساراو لعالم، وسافر 27 عام متّابعة. مشا لبزاف د لبلايص منها لمغريب لكبير و مصر و لحبشة و الشام و لحجاز و لعراق و وصل تال شي بلايص ف الشينوا و لهند و إفريقيا. فعام 1355، كتب كتاب "تحفة النظار في غرائب الأمصار و عجائب الأسفار"، اللي تيهضر فيه على لأسفار ديالو، و لي عرف فلعالم كلّو و تّرجم ل بزاف د لّوغات بحال لفرانساوية، لبرتغالية و لينݣليزية. مات بن بطوطة ف مدينتو طانجا ف 1377، وتدارليه ضريح فلمدينة لقديمة ديالها. رسم د بن بطوطة ف مصر لقبر د بن بطوطة ف طانجا نبذة مختصرة عن ابن بطوطة